Pengerusi Jawatankuasa Tentera NATO

Pengerusi Jawatankuasa Tentera Nato (CMC) adalah ketua Jawatankuasa Tentera NATO, yang menasihatkan Majlis Atlantik Utara mengenai dasar dan strategi tentera. Pengerusi adalah salah seorang pegawai utama NATO, berada di sebelah Setiausaha Agung dan Pemerintah Bersekutu Tertinggi.

Pengerusi terkini Jawatankuasa Tentera NATO ialah Petr Pavel, mantan Ketua Staf Am Tentera Darat Republik Czech, yang mengambil alih jawatan pada 26 Jun 2015. Pengerusi seterusnya dari Jun 2018 adalah Ketua Marsyal Udara Sir Stuart Peach dari United Kingdom.

Asal-usul
Mengikut Artikel 9 Perjanjian Atlantik Utara dan panduan yang diberikan oleh Kumpulan Kerja ke atas Pertubuhan Perjanjian Atlantik Utara sewaktu sesi pertama pertemuan Majlis di Washington pada tahun 1949, Jawatankuasa Pertahanan dengan cepat menubuhkan Jawatankuasa Ketenteraan. Semasa beberapa sesi berlangsung dalam mesyuarat tertutup di Washington, Jawatankuasa Tentera memberi panduan dasar mengenai perkara ketenteraan kepada Kumpulan Tetap, dan nasihat mengenai permasalahan militari kepada Jawatankuasa Pertahanan dan badan yang lain, dan ia mencadangkan langkah-langkah militari untuk menyepadukan pertahanan rantau Atlantik Utara kepada Jawatankuasa Pertahanan. Jawatankuasa Ketenteraan berada terus dibawah Jawatankuasa Pertahanan, dan setiap negara anggota diwakili oleh ketua turus atau timbalannya. Iceland, yang tidak mempunyai angkatan tentera, diwakili oleh orang awam. Setiap negara anggota bergilir-gilir memegang jawatan Pengerusi Jawatankuasa Tentera selama setahun (C1 D-1/2, DC 1/2).

Dua kumpulan lain yang juga bertempat di Washington berada terus dibawah Jawatankuasa Tentera:
Kumpulan Tetap, iaitu badan eksekutif, ditubuhkan pada permulaan, bertanggungjawab bagi urusan harian Jawatankuasa Tentera;
Jawatankuasa Perwakilan Tentera (MRC), diwujudkan pada akhir tahun 1950, untuk memastikan komunikasi maklumat dan sudut pandangan antara Kumpulan Tetap dan anggota negara Perikatan tidak mewakilinya.

Perwakilan
Anggota ketenteraan utama dari setiap delegasi negara NATO adalah Wakil Tentera, seorang pegawai kanan dari setiap angkatan tentera negara anggota, di sokong oleh Staf Tentera Antarabangsa. Bersama Perwakilan Tentera membentuk Jawatankuasa Tentera (MC), sebuah badan yang bertanggungjawab untuk membantu dan menasihati Majlis Atlantik Utara, Jawatankuasa Perancang Pertahanan, dan Kumpulan Perancangan Nuklear mengenai urusan ketenteraan. Peranan utamanya adalah untuk memberi arahan dan nasihat tentang dasar dan strategi ketenteraan. Ia menyediakan panduan mengenai urusan-urusan ketenteraan kepada Para Panglima Strategik NATO, yang wakilnya mengadiri mesyuarat, dan bertanggungjawab bagi seluruh urusan ketenteraan Perikatan dibawah kuasa Majlis.

Seperti Majlis, dari masa ke semasa Jawatankuasa Tentera juga bermesyuarat pada peringkat tertinggi, terutamanya diperingkat Ketua Pertahanan, iaitu pegawai tentera paling kanan dalam setiap angkatan tentera negara anggota.  Sehingga tahun 2008 Jawatankuasa Tentera mengecualikan Perancis, kerana keputusan negara itu pada tahun 1966 mengundurkan diri dari struktur ketenteraan bersepadu NATO, yang kemudian menyertai semula pada tahun 1995. Sehingga Perancis menyertai semula NATO, ia tidak diwakili dalam Jawatankuasa Perancang Pertahanan, dan ini menyebabkan konflik antara Perancis dan anggota NATO. Begitulah kes yang membawa kepada Operasi Iraqi Freedom.

Kerja operasi Jawatankuasa itu disokong oleh Staf Tentera Antarabangsa.

Pengerusi Jawatankuasa Tentera mengetuai semua mesyuarat dan bertindak mengikut kapasiti antarabangsa. Semasa ketiadaannya, Timbalan Pengerusi Jawatankuasa Tentera akan mengambil alih. Pengerusi terkini ialah Jeneral Petr Pavel dari Republik Czech.

Sejak pembentukan NATO, Pengerusi Tenteranya adalah:

Rujukan

Bacaan lanjut 
Douglas S. Bland, 'The Military Committee of the North Atlantic Alliance: A Study of Structure and Strategy,' New York, Praeger, 1991.

NATO
Ketenteraan
Pangkat tentera
Organisasi tentera